Ганус (імя)

**Ганус**, **Гануш** — мужчынскае імя і вытворнае ад яго прозьвішча.

## Паходжаньне

Ганус (*Hanus*, *Hannus*) — імя германскага паходжаньня, варыянт імя Ёганэс (*Johannes*).

У граматах полацкіх баяраў і мяшчанаў (у тым ліку ад намесьнікаў Пятра Мантыгердавіча і Алехны Судзімонтавіча) імя *Ганус* часам ужываецца датычна мясцовых жыхароў (*Митька Ганусович*), але часьцей — да рыскіх немцаў: *Ганус Пилипович* або *Ганус(ъ) Филипович(ъ)* датычна Ёгана Зольтрумпа (*Johan Philipsen*), *Ганусъ Смольбех* датычна Ганса Смольбэха (*Hans Smolbech*, *Hans Smalbeke*), *Ганусъ Шепель* датычна Ягана Шэпэля (*Hans Schepel*), *Ганусъ Красныи* датычна Ганса Шонінга (*Hans Schöne[r]*, *Johan Schonynck*), *Ганусъ Борхъ*.

## Носьбіты
* Ганус Мантыгердавіч (*Hannus Montigerdonis*;  па 1401) — літоўскі баярын, які засьведчыў акт Віленска-Радамскай уніі
* Ганус Сурвіла ( па 1411; *Hannus Surwille*, *Hans Surwille*, *Hannus Surowyl*) — служка Тэўтонскага ордэну зь літоўскіх баяраў, які езьдзіў з пасольствамі да вялікага князя Вітаўта
* Ганус Сунігайла (*Hannus andirs Sungail*;  1433 або 1434) — дзяржаўны дзяяч Вялікага Княства Літоўскага, першы кашталян троцкі
* Ганушка (*Hanuszko*, па 1447) — намесьнік берасьцейскі
* Ганус Гердавіч (*Ганус Кгирдович*; упамінаецца да 1447) — намесьнік ваўкавыскі
* Конрад Ганушкавіч (*Conradus Hanuszkowicz*) — літоўскі баярын, які ўпамінаецца ў 1461 годзе
* Ганус Даўгердавіч (*Hannus Dagirdowicz*, *Ганушъ Дягирдовичъ*, *Hanus Dawgyerdowycz* або *Hannusz Dagyrdowycz*;  па 1481) — староста мерацкі; меў сына Якуба (*Jacobus Hannussowycz*, *Jacobus Hanussowycz*, *Jacobus Hanussowicz*, *Якуб Ганусович*;  па 1492), маршалка гаспадарскага і дзяржаўцу эйшыскага
* Ганус Эгінтавіч (*Ганусъ Екгинътовичъ*) — літоўскі баярын, якому вялікі князь Казімер надаў шэсьць чалавек
* Ганус Старадубец (*Ганусъ Стародубецъ*) — літоўскі баярын, які ўпамінаецца ў наданьні вялікага князя Казімера
* Ганус Вяжэвіч (*Ганусъ Вяжевичъ*) — літоўскі баярын, які ўпамінаецца ў наданьні вялікага князя Казімера
* Ганус Дытрыхавіч (*Ганусъ Дитриховичъ*) — літоўскі баярын, які ўпамінаецца ў 1486 годзе
* Барташ Ганусавіч (*Бартошъ Ганусовичъ*) — літоўскі баярын зь Беліцы, які ўпамінаецца ў 1498 годзе поруч з Германам Дытрыхавічам (*Германъ Детриховичъ*)
* Ганус Гайлімінавіч (*Ганусъ Кгоилиминовичъ*) — літоўскі баярын з Курклянаў, які ўпамінаецца ў 1499 годзе
* Багдан Ганусавіч (*Богданъ Ганусовичъ*) — віленскі баярын, які ўпамінаецца ў 1501 годзе; меў дзяцей Томку, Мікалая, Янку, Войтку і Нарку
* Ян Ганусавіч (*Joannes Hanusowicz*, *Янъ Ганусовичъ*) — віленскі бурмістар
* Ганус (Гань) Кляўзгайлавіч — літоўскі баярын з Сумілішак, які ўпамінаецца ў 1507 годзе
* Мацей Ганусавіч (*Матеи Ганусович*) — рудамінскі баярын, які ўпамінаецца ў 1524 годзе
* Ганус Бярнатавіч (*Ганусь Бернатовичъ*) — жыжмарскі чалавек, які ўпамінаецца ў 1529 годзе
* Ганус Жданкавіч (*Ганусъ Жданкович*) — жыхар Жамойцкага староства, які ўпамінаецца ў 1538 годзе
* Індрых Ганусавіч Вінькель (*Индрых Ганусович Винькель*) — немец-зямянін зь Інфлянтаў, які упамінаецца ў 1542 годзе
* Хведзька Ганусовіч (*Chwiedzko Hanussowic*) — жыхар Гарадзенскага павету, які ўпамінаюцца ў 1558 годзе
* Мацей, Павал і Ян Ганусовічы (*Hanusowicz*) і Ганус Анасковіч (*Hanus Onoskowicz*) — жыхары Гарадзенскага павету, якія ўпамінаюцца ў 1561 годзе
* Сень Ганусавіч (*Сень Ганусовичъ*) — жыхар сяла Каменага (Кобрынская эканомія), які ўпамінаецца ў 1563 годзе
* Ганус Якубавіч (*Гaнусъ Якубовичъ*) — віленскі мешчанін, які ўпамінаецца ў 1566 годзе
* Юры Ганус (*Юръи Ганусъ*) — вількамірскі баярын, які ўпамінаецца ў попісе войска Вялікага Княства Літоўскага 1567 году
* Юры Ганусавіч з роду Дамейкаў (*Юръи Ганусовичъ*) — ковенскі баярын, які ўпамінаецца ў попісе войска ВКЛ 1567 году
* Ганус Пецькавіч з роду Войдмінаў (*з роду Воидминов от Каплицы Ганусу Петьковичу*) — зямянін Ковенскага павету, які ўпамінаецца ў 1568 годзе
* Ганус Мер — берасьцейскі млынар, «*немец*», які ўпамінаецца ў 1577 годзе
* Ганус Рынк (*Ганусъ Рынкъ*) — віленскі мешчанін-немец, які ўпамінаецца ў 1597 годзе
* Ганус Фандэнбэрг — гарадзенскі бурмістар, які ў пачатку XVII стагодзьдзя збудаваў першы ў месьце водаправод
* Ганус Паульсэн — гарадзенскі лентвойт, бурмістар і райца

Ганусы з Лабунова (*Родъ Ганусовъ з Лабунова*) — ковенскія баяры, якія ўпамінаюцца ў попісе войска ВКЛ 1567 году, у грамаце вялікага князя Жыгімонта Аўгуста ад 15 верасьня 1568 году (*з роду Ганусов з Лабунова Стасю Матеевичу, Миколаю Станиславовичу, Андрею Рославовичу*), і ў рэестры падымнага Троцкага ваяводзтва 1690 году (*Ród Hanusewiczów*).

Ганусы (Hanus) гербу Радван, Ганусовічы (Hanusowicz) гербу Радван і Ганушэвічы (Hanuszewicz) гербу Ліс — літоўскія шляхецкія роды.

У XVI ст. існавалі двор-маёнтак Ганусішкі або Ганушышкі (*Ганусишки, Ганушишки*) у Жамойцкім старостве, поле-маёнтак і маёнтак Ганусавічы (*Ганусовичи*) у Ковенскім павеце і Жамойцкім старостве, а таксама «зямля» Ганусаўшчызна (*Ганусовщизна*) у Жамойцкім старостве. У 1610 годзе ўпаміналася сяло Ганусавічы ва Ўпіцкім павеце.

На гістарычнай Ковеншчыне існуе вёска Ганусевічы, на гістарычнай Наваградчыне — вёска Ганусаўшчына, на гістарычнай Троччыне — мястэчка Ганусішкі.

## Глядзіце таксама
* Індрых
* Герман (імя)
* Глеб
* Конрад
* Віганд

## Крыніцы

Катэгорыя:Мужчынскія імёны